เตรียมเสื้อม่วง เทิดพระเกียรติ สมเด็จพระเทพ
วันที่ 29 มี.ค. กรุงเทพโพล ศูนย์วิจัยมหาวิทยาลัยกรุงเทพ รายงานผลการสำรวจความคิดเห็นของพสกนิกรชาวไทย โดยสุ่มสำรวจจากกลุ่มตัวอย่าง 1,192 คน ในหัวข้อ ความรู้สึกของคนไทยที่มีต่อสมเด็จพระเทพรัตนราชสุดาฯ สยามบรมราชกุมารี ในโอกาสพระชนมายุครบ 5 รอบ ซึ่งผลการสำรวจพบว่า กลุ่มตัวอย่างชาวไทยร้อยละ 73.8 เตรียมใส่เสื้อสีม่วงเพื่อเทิดพระเกียรติสมเด็จพระเทพรัตนราชสุดาฯ สยามบรมราชกุมารี รองลงมา ร้อยละ 53.3 จะทำบุญ ตักบาตร สวดมนต์ เพื่อถวายเป็นพระราชกุศล และร้อยละ 45.9 จะร่วมจุดเทียนถวายพระพร,เมื่อถามถึงเรื่องราวเกี่ยวกับสมเด็จพระเทพ รัตนราชสุดาฯ สยามบรมราชกุมารี ที่จำได้ดีที่สุด กลุ่มตัวอย่างร้อยละ 69.2 ระบุว่า คือเรื่องที่ทรงตามเสด็จฯพระบาทสมเด็จพระเจ้าอยู่หัว ไปตามที่ต่างๆ และเสด็จฯเป็นการส่วนพระองค์เยี่ยมราษฎรตามถิ่นทุรกันดาร โรงเรียนตำรวจตระเวนชายแดน หมู่บ้าน ชาวเขา รองลงมา ร้อยละ 36.0 คือเรื่องทรงเครื่องดนตรีไทย โดยเฉพาะการทรงระนาดเอก และร้อยละ 31.7 คือเรื่องที่ทรงถือสมุดและจดบันทึกเรื่องราวในทุกแห่งที่เสด็จฯ,ด้านพระอัจฉริยภาพของสมเด็จพระเทพรัตนราชสุดาฯ สยามบรมราชกุมารี ที่ประจักษ์ในสายตาคนไทยมากที่สุดคือ พระอัจฉริยภาพในด้านการดนตรี ร้อยละ 69.0 รองลงมาด้านภาษา ร้อยละ 61.5 และด้านการถ่ายทอดความรู้ ร้อยละ 51.0 สำหรับคำถวายพระพรแด่สมเด็จพระเทพรัตนราชสุดาฯ สยามบรมราชกุมารี ของคนไทย คือ ขอพระองค์ ทรงพระเจริญ มีพระชนมายุยิ่งยืนนาน และเป็นมิ่งขวัญของคนไทยและประเทศไทยตลอดไป,ร้อยละ 71.0 รองลงมาคือ ขอให้พระองค์ทรงมีพระพลานามัยที่แข็งแรง ไม่เจ็บไม่ไข้ ร้อยละ 26.7 และ ขอให้พระองค์ทรงพระเกษมสำราญ ยิ้มแย้ม เป็นกันเองกับทุกคนตลอดไป ร้อยละ 1.8
ซึ่งผลการสำรวจพบว่า กลุ่มตัวอย่างชาวไทยร้อยละ 73.8 เตรียมใส่เสื้อ สีม่วงเพื่อเทิดพระเกียรติสมเด็จพระเทพรัตนราชสุดาฯ สยามบรมราชกุมารี รองลงมา ร้อยละ 53.3 จะทำบุญ ตักบาตร สวดมนต์ เพื่อถวายเป็นพระราชกุศล และร้อยละ 45.9 จะร่วม
ข่าวพระราชสำนัก,พระเทพ,เสื้อม่วง,กรุงเทพโพล,ใส่เสื้อสีม่วง,เพื่อเทิดพระเกียรติ